**Dabas aizsardzības pārvaldes**

**konkurss**

“Zemes vienības daļas ar kadastra apzīmējumu 1300 026 6104 8001 (dziedniecisko dūņu ieguvei un izmantošanai) noma”

**NOLIKUMS**

**Sigulda, 2025**

1. **Vispārīgā informācija**
2. Šis Nolikums nosaka kārtību, kādā izsludināms un rīkojams konkurss (turpmāk - Konkurss) dalībnieku atlasei ar tai sekojošu izsoli (turpmāk – Izsole; Izsole tiek rīkota, ja kvalificējas ne mazāk kā divi Pretendenti) par zemes nomas tiesībām zemes dzīļu izmantošanai uzzemes vienības daļu ar kadastra apzīmējumu 1300 026 6104 8001, 3,1913 ha platībā, dziedniecisko dūņu atradnes “Sloka” teritorijā (turpmāk – Konkurss).
3. Konkursa vispārīgo kārtību regulē Publiskas personas finanšu līdzekļu un mantas izšķērdēšanas novēršanas likums un 2011.gada 06.septembra Ministra kabineta noteikumi Nr.696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai”.
4. Zemes nomas tiesības zemes dzīļu izmantošanai - dziedniecisko dūņu ieguvei, Konkursā piešķir, ja Konkursā ir atlasīts pretendents, kura iesniegtā piedāvājuma vidējais galīgais vērtējums ir lielāks par 60% no maksimāli iespējamās punktu summas, un, kurš Izsolē ir piedāvājis augstāko maksu gadā, un kas ir augstāka par sākuma nomas maksu, kura ir noteikta Nolikuma 17. punktā. Ja Konkursā ir atlasīts tikai viens pretendents, kura iesniegtā piedāvājuma vidējais galīgais vērtējums ir lielāks par 60% no maksimāli iespējamās punktu summas, tas iegūst nomas tiesības par Nolikuma 17.punktā norādīto nomas maksu.
5. **Konkursa rīkotājs:**

Dabas aizsardzības pārvalde (turpmāk – Pārvalde)

Adrese: Baznīcas iela 7, Sigulda, LV-2150

Reģistrācijas Nr.: LV 90009099027

Valsts kase, kods: TRELLV22

Konta Nr.: LV75TREL2210650029000

Tālruņa Nr.: + 371 67509545

E-pasta adrese: pasts@daba.gov.lv

1. Konkursu Pārvaldes vārdā organizē konkursa komisija, kas izveidota ar Pārvaldes 2023. gada 16. oktobra rīkojumu Nr. Nr. 1.1/207/2023 “*Par konkursa komisiju dziedniecisko dūņu ieguvei”* (turpmāk – Konkursa komisija).
2. **Kontaktpersonas:**
	1. Tehniska rakstura jautājumos (Konkursa priekšmets, Nolikums, prasības Pretendentiem, piedāvājumu iesniegšana un izskatīšana):

Pārvaldes Īpašumu pārvaldības nodaļas vadītājs Andis Prikulis,

tālr. +371 26128099, e-pasts: andis.prikulis@daba.gov.lv.

* 1. Konkursa objekta apskate dabā:

Pārvaldes Pierīgas reģionālās administrācijas direktora vietnieks, Administratīvās daļas vadītājs Artūrs Jansons,

tālr. +371 29143115, e-pasts: arturs.jansons@daba.gov.lv.

1. **Konkursa objekts**: Pārvaldes pārvaldījumā esošas zemes vienības daļa ar kadastra apzīmējumu 1300 026 6104 8001 (saskaņā ar Pielikumu Nr.1), 3,1913 ha platībā, dziedniecisko dūņu atradnes “Sloka” teritorijā.
2. **Iznomāšanas mērķis**: zemes dzīļu izmantošana, kas ietver ārstniecisko dūņu ieguvi atbilstoši Ķemeru Nacionālā parka likumam un Ķemeru Nacionālā parka individuālajiem aizsardzības un izmantošanas noteikumiem, kā arī citiem normatīvajiem aktiem, kas reglamentē zemes dzīļu izmantošanu.
3. Šis nolikums nosaka Konkursa komisijas darbības organizāciju, uzdevumu, kā arī lēmuma pieņemšanas kārtību.
4. Konkursa komisijas uzdevums ir savas kompetences ietvaros nodrošināt konkursa sekmīgu norisi saskaņā ar Ministru kabineta 2011. gada 6. septembra noteikumiem Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” un pieņemt lēmumu par konkursa rezultātiem un izsoles rīkošanu.
5. **Informācija par Konkursa objektu**
6. Pārvaldes pārvaldījumā esoša nekustamā īpašuma “Ķemeri 6104”, Jūrmala, sastāvā ietilpstošas zemes vienības ar kadastra apzīmējumu 1300 026 6104 daļa (kadastra apzīmējums 1300 026 6104 8001), 3,1913 ha platībā, dziedniecisko dūņu atradnes “Slokas” teritorijā (nogabali Nr. 9 un Nr. 10).
7. Konkursa objekts atrodas Ķemeru Nacionālā parka ainavu aizsardzības zonā.
8. Konkursa objektā paredzēta derīgā izrakteņa – dziedniecisko dūņu, ieguve un izmantošana.
9. Ģeoloģiskā izpēte Konkursa objekta teritorijā ir veikta 2016. gadā (Pielikums Nr. 2).
10. Saskaņā ar Jūrmalas pilsētas Teritorijas plānojumu, kas apstiprināts ar Jūrmalas pilsētas domes 2024.gada 25.janvāra saistošajiem noteikumiem Nr.2 “Par Jūrmalas valstspilsētas teritorijas plānojuma grozījumu, grafiskās daļas, teritorijas izmantošanas un apbūves noteikumu apstiprināšanu” (aplūkojami <https://www.jurmala.lv/lv/teritorijas-planojums-teritorijas-izmantosanas-un-apbuves-noteikumi>) Konkursa objekts atrodas dziedniecisko dūņu ieguves teritorijā.
11. Konkursa objektam piekļuve ir nodrošināta no zemes vienībā ar kadastra apzīmējumu 1300 026 6104 esošā ceļa “Dūņu ceļš”.
12. **Nomas maksa un nomas termiņš**
13. Konkursa objekta sākuma nomas maksa **ir 40 EUR/t** (četrdesmit euro, 00 centi par katru iegūtā apjoma tonnu), neieskaitot pievienotās vērtības nodokli (turpmāk – PVN).
14. Nomas termiņš – 10 gadi. Šajā termiņā jābūt veiktai rekultivācijai derīgā izrakteņa ieguvei nodotajā teritorijā un par minēto faktu saņemtam kompetentas institūcijas izsniegtam aktam par derīgo izrakteņu ieguves vietas rekultivāciju.
15. **Konkursa komisijas darba organizācija**
16. Konkursa komisija izskata konkursa dalībnieku iesniegtos dokumentus un informāciju, sagatavo dokumentus, pieņem lēmumus saskaņā ar Ministru kabineta 2011. gada 6. septembra noteikumiem Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai”.
17. Konkursa komisijas sēdes sasauc konkursa komisijas priekšsēdētājs. Konkursa komisijas sēdes laiku un darba kārtību komisijas locekļiem izziņo vismaz vienu darba dienu pirms sēdes, kā arī paziņo par iespēju iepazīties ar sēdē izskatāmo jautājumu dokumentiem.
18. Konkursa komisijas priekšsēdētājs un konkursa komisijas locekļu pienākums ir piedalīties konkursa komisijas sēdēs, ja nav attaisnojoša prombūtnes iemesla (komandējums, slimība vai cits).
19. Konkursa komisija pieņem lēmumus balsojot. Lēmums ir pieņemts, ja par to nobalso vismaz četri konkursa komisijas locekļi. Ja komisijas locekļu balsis sadalās vienādi, izšķirošā ir komisijas priekšsēdētāja balss.
20. Konkursa komisijas sēdes tiek protokolētas.
21. Konkursa komisijas sēdes protokolā norāda:
	1. Konkursa komisijas sēdes datumu, vietu un laiku;
	2. to Konkursa komisijas locekļu vārdu un uzvārdu, kuri piedalās sēdē un kuri ir klātneesoši;
	3. to personu amatu, vārdu un uzvārdu, kuras uzaicinātas vai kurām atļauts piedalīties Konkursa komisijas sēde;
	4. Konkursa komisijas sēdes darba kārtību;
	5. Konkursa komisijas locekļu un pieaicināto ekspertu viedokļus, izteikumus un iesniegtos priekšlikumus;
	6. pieņemto lēmumu un balsošanas rezultātus par katru lēmumu (balsu skaitu “par”, “pret”).
	7. Konkursa komisijas sēdes protokolā ieraksta konkursa komisijas locekļa atsevišķu viedokli, ja konkursa komisijas loceklis to pieprasa.
22. Konkursa komisijai, izvērtējot piedāvājumus, ir tiesības izslēgt no turpmākās darbības pretendentu, ja:
	1. Uzņēmumu reģistra vai Valsts ieņēmumu dienesta publiskojamo datu bāzē konstatē, ka pretendents pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta vai nodokļu un nodevu parāds kopsummā pārsniedz 150 *euro* piedāvājuma iesniegšanas termiņa pēdējā dienā;
	2. pēdējo piecu gadu laikā no piedāvājuma iesniegšanas dienas iznomātājs ir vienpusēji izbeidzis ar šo pretendentu noslēgto līgumu par īpašuma lietošanu tāpēc, ka pretendents nav pildījis līgumā noteiktos pienākumus, pretendentam ir nenokārtotas maksājuma saistības pret iznomātāju vai stājies spēkā tiesas nolēmums, uz kura pamata tiek izbeigts ar iznomātāju noslēgts līgums par īpašuma lietošanu pretendenta rīcības dēļ.
23. Konkursa komisija ir tiesīga pieprasīt papildinformāciju, ja pretendenta iesniegtā informācija nav pilnīga. Ja pretendents to nesniedz norādītajā termiņā, kas nevar būt īsāks par divām darbdienām, vai sniedz nepatiesu informāciju, pretendentu izslēdz no turpmākās dalības.
24. Pretendents ir tiesīgs iesniegt attiecīgās kompetentās institūcijas izsniegtu izziņu vai citu dokumentu par šī nolikuma 25.1. apakšpunktā minēto faktu, ja Konkursa komisijas konstatētā situācija neatbilst faktiskajai.
25. Konkursa komisijai nepieciešamības gadījumā ir tiesības pieaicināt ekspertus, kuriem ir padomdevēja tiesības.
26. Konkurss uzskatāms par izbeigtu bez rezultāta, ja nav pieteicies neviens pretendents vai neviena pretendenta piedāvājuma vidējais galīgais vērtējums nav lielāks par 60% no maksimāli iespējamās punktu summas.
27. Konkursa komisijas sēdes protokolu paraksta visi konkursa komisijas locekļi, kuri piedalās attiecīgajā konkursa komisijas sēdē.
28. Konkursa komisijas sēdes protokolu ar visiem ar konkursu saistītajiem dokumentiem iesniedz Pārvaldes ģenerāldirektoram konkursa rezultātu apstiprināšanai.
29. Konkursa rezultātus apstiprina Pārvaldes ģenerāldirektors. Par konkursa rezultātiem Pārvalde pretendentus informē rakstiski.
30. Konkursa rezultātus Pārvalde publicē oficiālajā izdevumā “Latvijas Vēstnesis” un Pārvaldes tīmekļvietnē 10 darbdienu laikā pēc Konkursa komisijas lēmuma paziņošanas adresātam.
31. **Drošības nauda**
32. Nosacījumi Drošības naudas iemaksai:
	1. Drošības naudas apmērs tiek noteikts **500 EUR** (pieci simti, 00 centi) apmērā, kura līdz Nolikuma 44.punktā noteiktajam piedāvājumu iesniegšanas termiņam iemaksājama Nolikuma 4. punktā norādītajā kontā.
	2. Pretendentam, kurš neiegūs zemes nomas tiesības, Drošības nauda tiek atmaksāta pēc lēmuma par Konkursa rezultātu pieņemšanas, ar pārskaitījumu uz pretendenta Pieteikuma veidlapā norādīto norēķinu kontu.
	3. Ja Pretendents tiek atzīts par Konkursa uzvarētāju, Drošības nauda tiek izmantota atbilstoši Līgumā noteiktajam.
	4. Pārvalde neatmaksā Drošības naudu, ja pretendents, kurš būs atzīts par Konkursa uzvarētāju atteiksies slēgt zemes nomas līgumu par Konkursa objektu ar Konkursa rīkotāju, tā norādītajā termiņā.
	5. Pārvalde neatmaksā Drošības naudu, ja Pretendents, kurš būs atzīts par Izsoles uzvarētāju, atteiksies parakstīt zemes nomas līgumu.
	6. Ja Izsole atzīta par nenotikušu tāpēc, ka ieradies tikai viens Izsoles dalībnieks, Izsoles dalībniekam ir tiesības piedalīties atkārtotā Izsolē, atkārtoti neiemaksājot Nolikuma 34.1. apakšpunktā minēto Drošības naudu.
33. Ja Drošības nauda nav saņemta Pārvaldes kontā 34. punktā norādītajā kārtībā, Komisija izsoles pretendentu neiekļauj izsoles dalībnieku sarakstā.
34. **Prasības piedāvājuma noformējumam un iesniegšanai**
35. Par konkursa dalībnieku var būt jebkura fiziska vai juridiska persona, kura saskaņā ar Latvijas Republikā spēkā esošo normatīvo aktu prasībām ir tiesīga nomāt zemi un iegūt, un izmantot zemes dzīles – dziednieciskās dūņas, apsaimniekot zemi, kā arī noteiktajā termiņā ir izpildījusi Konkursa nolikumā noteikto un atbilst Konkursa nolikumā izvirzītajām prasībām.
36. Konkursa noteikumi visiem pretendentiem ir vienādi, un visiem pretendentiem ir vienādas iespējas sacensties par zemes nomas tiesību piešķiršanu, ar tiesībām veikt dziedniecisko dūņu ieguvi.
37. Konkursa pretendents iesniedz Pārvaldē pretendenta piedāvājumu (pielikums Nr.3), tam pievienojot šādus dokumentus :
	1. ziņas par personāla kvalifikāciju un darbu tehnisko nodrošinājumu zemes dzīļu – dziedniecisko dūņu, izmantošanā;
	2. informāciju par pretendenta iepriekšējo pieredzi dziedniecisko dūņu izmantošanu ārstniecibā un dziedniecībā;
	3. Konkursa objekta izmantošanas darba programmu, kurā ietverts dziedniecisko dūņu ieguves tehnoloģijas apraksts, vides aizsardzības pasākumu apraksts un darba aizsardzības pasākumu apraksts;
	4. izrakstu no pretendenta bilances par pieejamiem naudas līdzekļiem vai, ja bilance neatspoguļo finanšu resursus, pretendenta garantijas apliecinājumu par Konkursa objekta izmantošanā ieguldāmajiem līdzekļiem;
	5. iegūtā derīgā izrakteņa – dziedniecisko dūņu, izmantošanas pasākumu plānu, kas satur arī apliecinājumu par plānoto dziedniecisko dūņu izmantošanu ārstniecībā un dziedniecībā.
38. Visi dokumenti iesniedzami latviešu valodā. Ja dokuments ir citā valodā, tam pievieno notariāli apliecinātu tulkojumu latviešu valodā.
39. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši Dokumentu juridiskā spēka likumam, Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”, kā arī saskaņā ar šī nolikuma noteikumiem.
40. Piedāvājums un tam pievienoto dokumentu oriģināleksemplārs jāsagatavo drukātā veidā latviešu valodā uz A-4 lapām. Piedāvājums ar dokumentiem iesniedzams aizlīmētā un aizzīmogotā aploksnē, uz kuras norādīti pretendenta rekvizīti, kontaktinformācija, Konkursa rīkotāja nosaukums, kā arī atzīme “KONKURSS “Zemes vienības daļas ar kadastra apzīmējumu 1300 026 6104 8001 (dziedniecisko dūņu ieguvei un izmantošanai) noma” un “Neatvērt līdz piedāvājumu atvēršanas sēdei”.
41. Pretendents ir tiesīgs veikt grozījumus savā piedāvājumā vai to atsaukt, sniedzot par to rakstisku paziņojumu pirms Nolikuma 44.punktā norādītā termiņa beigām. Katram pretendenta paziņojumam par grozījumu izdarīšanu piedāvājumā vai tā atsaukšanu ir jābūt sagatavotam, noformētam un iesniegtam saskaņā ar Nolikuma prasībām, papildus uz aploksnes norādot attiecīgi “Piedāvājuma grozījums” vai “Piedāvājuma atsaukums”. Piedāvājumā, pēc to iesniegšanas termiņa beigām nedrīkst izdarīt nekādus grozījumus vai papildinājumus.
42. Pretendents, iesniedzot piedāvājumu, parakstot Pieteikuma veidlapu, apliecina, ka ir iepazinies ar Nolikumu un zemes nomas līguma noteikumiem un apliecina, ka, ja viņš kā vienīgais Pretendents atbilstoši Nolikuma prasībām tiks atzīts par Konkursa uzvarētāju, tad apņemas noslēgt zemes nomas līgumu par Konkursa priekšmetu un Nolikuma 17. punktā noteikto nomas maksu. Katrs Pretendents parakstot Pieteikuma veidlapu apliecina, ka ir iepazinies un piekrīt visiem Konkursa un zemes nomas līguma noteikumiem. Ja Pretendents vai tā pārstāvis nav parakstījis pieteikuma veidlapu, Komisija, rakstveidā lūdz Pretendentam noteiktā laika periodā novērst trūkumu.
43. Piedāvājums un tam pievienotie dokumenti tiek pieņemti 15 darba dienu laikā no publikācijas dienas, t.i., līdz *27.05.2025., plkst. 17:00*, Siguldā, Baznīcas ielā 7, Pārvaldes telpās. Pēc minētā termiņa piedāvājumi vai dokumentu papildinājumi vairs netiek pieņemti.
44. Piedāvājumi un dokumenti, kas saņemti pēc iesniegšanas termiņa beigām, netiek izskatīti. Šādos gadījumos aploksne, to neatverot, tiek atdota iesniedzēja pārstāvim vai nosūtīta iesniedzējam pa pastu.
45. Konkursam iesniegtie dokumenti tiek izmantoti tikai Konkursa rezultātu noteikšanai un pretendentam atpakaļ atdoti netiek.
46. **Pretendentu piedāvājumu atvēršana**
47. Pretendentu piedāvājumu atvēršana notiks piedaloties Konkursa komisijai slēgtā sēdē.
48. Pirms piedāvājumu atvēršanas katrs Konkursa komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā. Ja šāds apliecinājums nav parakstīts, Konkursa komisijas loceklis nedrīkst piedalīties Konkursa komisijas darbā.
49. Konkursa komisija sagatavo piedāvājumu atvēršanas protokolu, iekļaujot tajā informāciju par pretendenta rekvizītiem, piedāvājumu iesniegšanas datumu un laiku.
50. **Iesniegto piedāvājumu atbilstības pārbaude, vērtēšanas kritēriji un kārtība**
51. Konkursa komisija vispirms pārbauda vai:
	1. Pretendents ir reģistrēts normatīvajos aktos noteiktajā kārtībā, tam nav pasludināts likvidācijas vai maksātnespējas process;
	2. Pretendentam piedāvājuma iesniegšanas termiņa pēdējā dienā nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit euro un 00 centi);
	3. Pārvalde pēdējo piecu gadu laikā no pieteikuma iesniegšanas dienas nav vienpusēji izbeigusi ar šo pretendentu noslēgto līgumu par īpašuma lietošanu, jo pretendents nav pildījis līgumā noteiktos pienākumus;
	4. nav stājies spēkā tiesas nolēmums, uz kura pamata tiek izbeigts ar pretendentu noslēgts līgums par īpašuma lietošanu pretendenta rīcības dēļ;
	5. Pretendentam nav nenokārtotu maksājumu saistību pret Pārvaldi.
52. Konkursa komisijas rīcība, pārbaudot Nolikuma 50.punktā noteikto:
	1. Konkursa komisija informāciju par likvidācijas, maksātnespējas procesiem un nodokļu parādiem iegūst publiskajās datu bāzēs. Ja Konkursa komisija konstatē Nolikuma 50.2. punktā norādītā pretendenta izslēgšanas noteikuma iestāšanos, tā rakstveidā pieprasa pretendentam iesniegt pierādījumu par nodokļu parādu, tai skaitā, valsts sociālās apdrošināšanas obligāto iemaksu parādu, kas kopsummā pārsniedz 150,00 EUR (viens simts piecdesmit euro un 00 centi) neesamību. Termiņu pierādījumu iesniegšanai nosaka ne garāku par 5 (piecām) darba dienām;
	2. ja Konkursa komisija konstatē, ka iestājas kāds no Nolikuma 50.punktā minētajiem pretendentu izslēgšanas kritērijiem, tas tiek fiksēts protokolā, un Pretendents tiek izslēgts no turpmākas dalības Konkursā. Par minēto faktu Pretendentam tiek paziņots rakstveidā.
53. Tālākajā vērtēšanas gaitā Konkursa komisija pārbauda, vai ir iesniegti visi nepieciešamie dokumenti un piedāvājums noformēts atbilstoši Nolikuma prasībām, un piešķir katram 38.-41. punktam vērtējumu – “Atbilst” vai “Neatbilst”. Vērtējumi tiek apkopoti kopējā piedāvājuma vērtējuma tabulā, kas ir Konkursa komisijas sēdes protokola neatņemama sastāvdaļa un atbilstoši kopējam vērtējumam, tiek pieņemts lēmums par Pretendenta iesniegtā piedāvājuma atbilstību vai neatbilstību Konkursa Nolikuma prasībām.
54. Gadījumā, ja kāds no iesniegtajiem dokumentiem ir nepilnīgs, tas neatbilst Nolikuma prasībām, Konkursa komisijai ir tiesības pieprasīt, lai Pretendents iesniedz papildus informāciju. Konkursa komisijas pieprasītā papildus informācija (tai skaitā, dokumenti) un paskaidrojumi tiek ņemti vērā tikai tad, ja tos ir parakstījis un Komisijas noteiktajos termiņos iesniedzis Pretendents vai tā pilnvarotā persona, pretējā gadījumā Konkursa komisija pieņem lēmumu par Pretendenta iesniegtā piedāvājuma neatbilstību Konkursa rīkotāja izvirzītajām prasībām, šo faktu fiksē protokolā un Pretendentam rakstveidā paziņo, ka tam turpmāka dalība Konkursā tiek liegta.
55. Turpmākajā vērtēšanas gaitā Komisija izvērtē tos piedāvājumus, kas atzīti par atbilstošiem Nolikuma prasībām.
56. Pretendentu piedāvājumi zemes nomas tiesību un tiesību saņemt zemes dzīļu, dziedniecisko dūņu, izmantošanas tiesības tiek vērtēti no 1 līdz 5 punktiem, ievērojot šādus kritērijus:
	1. finansiālās iespējas;
	2. personāla kvalifikācija un tehniskais nodrošinājums dziedniecisko dūņu ieguvei;
	3. pieredze dziedniecisko dūņu ieguvē;
	4. dziedniecisko dūņu racionālas ieguves plāns;
	5. vides aizsardzības pasākumi;
	6. darba aizsardzības pasākumi;
	7. iegūtā derīgā izrakteņa – dziedniecisko dūņu, izmantošanas pasākumu plāns.
57. Komisija ir tiesīga pieprasīt no pretendentiem papildus rakstveida informāciju un paskaidrojumus par viņu iesniegtajiem piedāvājumiem. Konkursa komisijas pieprasītā papildus informācija un paskaidrojumi tiek ņemti vērā tikai tad, ja tos ir parakstījis un Komisijas noteiktajos termiņos iesniedzis pretendents vai tā pilnvarotā persona.
58. Ja pretendents nav iesniedzis visu prasīto informāciju vai atklājas, ka ir sniegta nepatiesa informācija, pretendentu svītro no Konkursa pretendentu saraksta un tam turpmāka dalība Konkursā ir liegta, par ko pretendentam tiek nosūtīts rakstveida paziņojums.
59. Katrs Konkursa komisijas loceklis izskata pretendentu iesniegtos dokumentus un atsevišķi izvērtē pretendenta piedāvājumu un piešķir katram kritērijam viņaprāt atbilstošu punktu skaitu. Konkursa komisijas loceklis savu vērtējumu ieraksta speciālā veidlapā, kas tiek aizpildīta par katru pretendentu atsevišķi.
60. Konkursa komisijas sekretāra pienākumu izpildītājs (turpmāk – Sekretārs) apkopo vērtējuma veidlapas un saskaita katram pretendentam kopējo visu Konkursa komisijas locekļu piešķirto punktu skaitu, kā arī aprēķināto vidējo aritmētisko punktu skaitu, rezultātus ieraksta veidlapā. Šo veidlapu paraksta Konkursa komisijas priekšsēdētājs un Sekretārs.
61. Konkursa komisijas priekšsēdētājs nosauc katru pretendentu un paziņo iegūto vidēji aritmētisko punktu skaitu.
62. Konkursa komisija apstiprina pretendentu vērtēšanas rezultātus un rakstiski paziņo visiem pretendentiem par Konkursa komisijas lēmumu. Pretendenti, kuru piedāvājums atbilst atlases prasībām - t.i., kuru vidējais galīgais vērtējums ir lielāks par 60% no maksimāli iespējamās punktu summas, tiek rakstveidā uzaicināti piedalīties Izsolē.
63. Ja tikai viena pretendenta piedāvājums atbilst atlases prasībām, t.i., tā vidējais galīgais vērtējums ir lielāks par 60% no maksimāli iespējamās punktu summas, tad Konkursa komisija pieņem lēmumu nerīkot Izsoli, un atzīst vienīgo pretendentu par Konkursa uzvarētāju, kurš iegūst tiesības slēgt Līgumu par Nolikuma 17. punktā norādīto nomas maksu. Ja pretendents atsakās noslēgt zemes nomas līgumu Nolikumā norādītajā termiņā, tas zaudē tiesības piedalīties atkārtotā konkursā par to pašu priekšmetu.
64. Pēc lēmuma pieņemšanas par Konkursa uzvarētāju, Pretendentam tiek nosūtīts rakstveida paziņojums.
65. **Izsoles norises noteikumi**
66. Izsole tiek rīkota elektroniski, elektronisko izsoļu vietnē <https://izsoles.ta.gov.lv>.
67. Izsoles norises laiks - ja tiks atlasīti ne mazāk kā divi pretendenti, kuru piedāvājumi atbildīs Konkursa atlases prasībām - t.i., kuru vidējais galīgais vērtējums būs lielāks par 60% no maksimāli iespējamās punktu summas, Konkursa rīkotājs organizēs Izsoli un rakstveidā informēs par Izsoles norises laiku un uzaicinās piedalīties Izsolē.
68. Pretendentu reģistrācija notiek un noslēdzas saskaņā ar elektroniskās izsoles vietnes nosacījumiem <https://izsoles.ta.gov.lv>.
69. Izsoles pretendenti, t.i., 61.punktā minētās personas, – fiziskās personas, kuras vēlas savā vai cita vārdā, vai juridiskās personas vārdā, pieteikties Izsolei, elektronisko izsoļu vietnē <https://izsoles.ta.gov.lv> norāda:
	1. fiziskā persona: vārdu, uzvārdu; personas kodu vai dzimšanas datumu (persona, kurai nav piešķirts personas kods); kontaktadresi; personu apliecinoša dokumenta veidu un numuru; norēķinu rekvizītus (kredītiestādes konta numurs, uz kuru personai atmaksājama nodrošinājuma summa); personas papildu kontaktinformāciju – elektroniskā pasta adresi un tālruņa numuru (ja tāds ir);
	2. fiziskā persona, kura pārstāv citu fizisku vai juridisku personu, papildus 67.1.punktā norādītajam, sniedz informāciju par pārstāvamās personas veidu: vārdu, uzvārdu fiziskai personai vai nosaukumu juridiskai personai; personas kodu vai dzimšanas datumu (personai, kurai nav piešķirts personas kods) fiziskai personai vai reģistrācijas numuru juridiskai personai; kontaktadresi; personu apliecinoša dokumenta veidu un numuru fiziskai personai; informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu; informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
70. Reģistrējoties izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu patiesumu.
71. Ziņas par personu iekļauj izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā <https://latvija.gov.lv/Home/> piedāvātajiem identifikācijas līdzekļiem.
72. Reģistrēts lietotājs, kurš vēlas piedalīties izsludinātajā Izsolē, elektronisko izsoļu vietnē nosūta Izsoles rīkotājam lūgumu par autorizēšanu dalībai konkrētā Izsolē un sedz maksu par dalību Izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
73. Izsoles rīkotājs autorizē Izsoles pretendentu, kurš izpildījis Izsoles priekšnoteikumus, dalībai Izsolē 7 (septiņu) dienu laikā, izmantojot elektronisko izsoļu vietnē pieejamo rīku.
74. Informāciju reģistrētam lietotājam par Izsoles rīkotāja autorizētu dalību Izsolē elektronisko izsoļu vietne nosūta elektroniski uz lietotājam izveidoto kontu.
75. Autorizējot personu Izsolei, katram solītājam elektronisko izsoļu vietnes sistēma automātiski izveido unikālu identifikatoru.
76. Izsoles pretendents netiek reģistrēts, ja:
	1. nav vēl iestājies vai ir beidzies pretendentu reģistrācijas termiņš;
	2. ja nav norādīta visa šo noteikumu 67.1. apakšpunktā un/vai 67.2. apakšpunktā minētā informācija;
	3. līdz elektronisko izsoļu vietnē noteiktajam pretendentu reģistrācijas termiņam nav samaksājis Izsoles reģistrācijas maksu.
77. Izsoles organizētājs nav tiesīgs līdz Izsoles noslēgumam sniegt jebkādu informāciju par izsoles pretendentiem.
78. **Izsoles norise**
79. Izsole sākas elektronisko izsoļu vietnē <https://izsoles.ta.gov.lv>.
80. Izsolei autorizētie dalībnieki drīkst izdarīt solījumus visā Izsoles norises laikā.
81. Izsoles solis – **5,00 EUR** (pieci euro, 00 centi).
82. Ja pēdējo piecu minūšu laikā pirms Izsoles noslēgšanas noteiktā laika tiek reģistrēts solījums, Izsoles laiks automātiski tiek pagarināts par piecām minūtēm.
83. Ja pēdējās stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbdienas plkst. 13.00.
84. Pēc Izsoles noslēgšanas solījumus nereģistrē un elektronisko izsoļu vietnē tiek norādīts Izsoles noslēguma datums, laiks un pēdējais izdarītais solījums.
85. Izsoles organizētājs var pārtraukt Izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu. Paziņojumu par Izsoles pārtraukšanu publicē elektronisko izsoļu vietnē.
86. Pēc Izsoles slēgšanas sistēma 24 stundu laikā automātiski sagatavo izsoles aktu.
87. Izsoles dalībniekiem, kuri nav nosolījuši Izsoles objektu, mēneša laikā tiek atmaksāts samaksātais nodrošinājums uz viņu norādīto bankas kontu.
88. Nodrošinājuma summa pretendentam, kurš ir nosolījis visaugstāko cenu par Izsoles objektu, tiek ieskaitīta nomas maksā par nosolīto Izsoles objektu.
89. Ja izsoles dalībnieks ir atteicies no zemes nomas līguma slēgšanas vai 91. punktā noteiktajā termiņā nav noslēdzis zemes nomas līgumu, iemaksātais nodrošinājums netiek atmaksāts.
90. **Rezultātu apstiprināšana**
91. Pēc Konkursa procedūras realizācijas, Komisijas protokoli kopā ar pārējiem dokumentiem tiek iesniegti Pārvaldes ģenerāldirektoram Konkursa rezultātu apstiprināšanai. Pēc Konkursa rezultātu apstiprināšanas, Konkursa rīkotājs informē Konkursa uzvarētāju un rīkojas atbilstoši Nolikuma 61. un 62. punktā noteiktajam.
92. Pārvaldes ģenerāldirektors atzīst Konkursu/Izsoles rezultātus par spēkā neesošiem un neapstiprina tos, ja:
	1. tiek konstatēts, ka nepamatoti noraidīta kāda pretendenta piedalīšanās Konkursā un/vai Izsolē vai nepareizi noraidīts kāds pārsolījums;
	2. tiek konstatēts, ka bijusi noruna atturēt kādu no piedalīšanās Konkursā un/vai Izsolē, vai tiek konstatēts kāds cits iemesls, kura dēļ Konkurss/Izsole būtu atzīstams par spēkā neesošu;
	3. ja Pārvaldes ģenerāldirektors atzīst Konkursu vai Izsoli par spēkā neesošu un rezultātus neapstiprina, uzvarētājs par to tiek rakstveidā informēts 5 (piecu) darba dienu laikā pēc Pārvaldes ģenerāldirektora lēmuma pieņemšanas. Konkursa/izsoles uzvarētājs apņemas necelt nekādas pretenzijas pret Konkursa rīkotāju šajā sakarā un Konkursa rīkotājam nav jāatlīdzina jebkādi izdevumi, kas radušies uzvarētājam, piedaloties Konkursā/Izsolē.
93. Konkursa/Izsoles rezultātus Konkursa rīkotājs publicē oficiālajā izdevumā “Latvijas Vēstnesis” un savā tīmekļvietnē <https://www.daba.gov.lv/lv/ipasumi> 10 darbdienu laikā pēc Konkursa komisijas lēmuma paziņošanas adresātam.
94. **Zemes nomas līguma noslēgšanas kārtība**
95. Pēc tam, kad Pārvaldes ģenerāldirektors ir apstiprinājis konkrētu personu parakstīt zemes nomas līgumu, Konkursa uzvarētājam tiek nosūtīts rakstisks uzaicinājums slēgt zemes nomas līgumu.
96. Konkursa uzvarētājam ir pienākums, ne vēlāk kā 5 (piecu) darba dienu laikā no rakstiska uzaicinājuma nosūtīšanas dienas noslēgt zemes nomas līgumu ar Pārvaldi par Konkursa objektu.
97. **Nenotikusī izsole**
98. Ja nav saņemts neviens pretendenta pieteikums vai neviens Izsoles dalībnieks nav pārsolījis Izsoles sākuma nomas maksu, vai arī Izsoles dalībnieks, kas nosolījis nākamo augstāko nomas maksu par Konkursa objektu, atsakās slēgt nomas līgumu, Izsole ar augšupejošu soli atzīstama par nenotikušu.
99. Nenotikušas izsoles gadījumā, Konkursa komisija var lemt rīkot atkārtotu izsoli vai atteikties iznomāt Konkursa objektu.
100. **Strīdu un sūdzību izskatīšanas kārtība**
101. Lēmumu par konkursa rezultātiem var apstrīdēt un pārsūdzēt Administratīvā procesa likumā noteiktajā kārtībā.

Nolikumam tiek pievienoti šādi pielikumi:

1. Pielikums Nr. 1 - Teritorijas grafiskais pielikums;
2. Pielikums Nr. 2 – Pārskats par ģeoloģisko izpēti;
3. Pielikums Nr.3 - Pretendenta piedāvājums.

Komisijas priekšsēdētājs Andis Prikulis